Document ID: 31996D0674

KOMISSION PÄÄTÖS,
tehty 25 päivänä marraskuuta 1996,
Chilestä peräisin olevien kalastustuotteiden tuontia koskevista erityisvaatimuksista tehdyn päätöksen 93/436/ETY muuttamisesta (ETA:n kannalta merkityksellinen teksti) (96/674/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon terveyttä koskevista vaatimuksista kalastustuotteiden tuotannossa ja saattamisessa markkinoille 22 päivänä heinäkuuta 1991 annetun neuvoston direktiivin 91/493/ETY (1), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, ja erityisesti sen 11 artiklan 5 kohdan,
sekä katsoo, että
luettelo Chilen hyväksymistä laitoksista ja uivista jalostamoista, jotka saavat tuoda kalastustuotteita yhteisöön, on vahvistettu 30 päivänä kesäkuuta 1993 Chilestä peräisin olevien kalastustuotteiden tuontia koskevista erikoisvaatimuksista tehdyllä komission päätöksellä 93/436/ETY (2), sellaisena kuin se on viimeksi muutettuna päätöksellä 96/220/EY (3); tätä luetteloa voidaan muuttaa, jos Chilen toimivaltainen viranomainen toimittaa uuden luettelon,
toimivaltaisen viranomaisen nimi on muutettu; tämän vuoksi muutetaan päätöksen 93/436/ETY liite A,
Chilen toimivaltainen viranomainen on toimittanut uuden luettelon, jossa on 103 laitosta ja 19 uivaa jalostamoa,
tämän vuoksi on tarpeen muuttaa hyväksyttyjen laitosten ja uivien jalostamojen luetteloa, ja
tässä päätöksessä määrätyt toimenpiteet on vahvistettu komission päätöksellä 90/13/ETY (4) käyttöön otetun menettelyn mukaisesti,
ON TEHNYT TÄMÄN PÄÄTÖKSEN:
1 artikla
"Servicio Nacional de Pesca (SERNAPESCA)" on Chilen toimivaltainen viranomainen, jotka valvoo ja tarkastaa, täyttävätkö kalastus- ja vesiviljelytuotteet direktiivin 91/493/ETY vaatimukset.
2 artikla
Korvataan päätöksen 93/436/ETY liite A tämän päätöksen liitteellä A.
3 artikla
Korvataan päätöksen 93/436/ETY liite B tämän päätöksen liitteellä B.
4 artikla
Tämä päätös on osoitettu kaikille jäsenvaltioille.
Tehty Brysselissä 25 päivänä marraskuuta 1996.

Labels: 0
3
18
6